
Ανακοινώνεται από την εταιρία: "ENVITEC ΑΝΩΝΥΜΗ ΕΤΑΙΡΕΙΑ ΤΕΧΝΙΚΩΝ ΚΑΙ ΠΕΡΙΒΑΛΛΟΝΤΙΚΩΝ ΕΡΓΩΝ"  (δ.τ. ΕΝVITEC Α.Ε.) ότι η Τακτική Γενική Συνέλευση των Μετόχων της 27-6-2014 αποφάσισε την αύξηση του μετοχικού κεφαλαίου της Εταιρίας κατά το ποσό των  892.800,00 Ευρώ με κεφαλαιοποίηση αποθεματικών, όπως παρακάτω:
• Ποσού 892.800,00Ευρώ (από αφορολόγητα αποθεματικά προηγουμένων ετών ύψους 1.102.222,22Ευρώ μετά την αφαίρεση του αναλογούντος φόρου 209.422,22 Ευρώ), μέσω αύξησης της ονομαστικής αξίας της μετοχής της ΕΝVITEC Α.Ε. κατά ποσό 0,09 Ευρώ.
Η αύξηση του μετοχικού κεφαλαίου θα πραγματοποιηθεί με αντίστοιχη αύξηση της ονομαστικής αξίας της μετοχής από 0,60 Ευρώ σε 0,69 Ευρώ.
Μετά την ως άνω αύξηση το μετοχικό κεφάλαιο της Εταιρίας ανέρχεται στο ποσό των 6.844.800,00 Ευρώ, διαιρούμενο σε 9.920.000 κοινές ονομαστικές μετοχές, ονομαστικής αξίας 0,69  Ευρώ η καθεμία.
Η Γενική Διεύθυνση Ανάπτυξης Π.Ε. Βόρειου Τομέα Αθηνών της Περιφέρειας Αττικής με την αριθ. πρωτ. 21561/-2014 απόφασή του ενέκρινε την τροποποίηση του σχετικού άρθρου του Καταστατικού της Εταιρίας και την 8-9-2014 καταχωρήθηκε στο Γ.Ε.Μ.Η.  με κωδικό αρ. καταχώρησης 258108.
Η Επιτροπή Εισαγωγών και Εταιρικών Πράξεων στη συνεδρίαση της 23ης Οκτωβρίου 2014 ενημερώθηκε για την αύξηση της ονομαστικής αξίας των μετοχών της Εταιρίας.
Κατόπιν των ανωτέρω, από την 30η Οκτωβρίου οι μετοχές της Εταιρίας θα είναι διαπραγματεύσιμες στο Χ.Α. με τη νέα ονομαστική αξία, ύψους 0,69 Ευρώ ανά μετοχή.
